钦定古今图书集成/明伦汇编/氏族典/第259卷 > 王通
## 钦定古今图书集成/明伦汇编/氏族典/第259卷 > 王通

按《陈书王通传》，“通字公达，琅邪临沂人也。祖份，梁左
光禄大夫。父琳，司空左长史。琳，齐代娶梁武帝妹义
兴长公主，有子九人，并知名。通，梁世起家国子生，举
明经，为秘书郎、太子舍人。以帝甥封武阳亭侯。累迁
王府主簿、限外记室参军，司徒主簿，太子中庶子，骠
骑庐陵王府给事中郎中，权何敬容府长史，给事黄”
门侍郎，坐事免。侯景之乱，奔于江陵。元帝以为散骑
常侍，迁守太常卿。自侯景乱后，台内宫室，并皆焚烬，
以通兼起部尚书，归于京师，专掌缮造。江陵陷，敬帝
承制，以通为吏部尚书。绍泰元年，加侍中，寻为尚书
右仆射。高祖受禅，迁左仆射。文帝嗣位，领太子少傅。
天康元年，为翊右将军、右光禄大夫。废帝即位，号安
右将军，领南徐州大中正。太建元年，迁左光禄大夫。
六年，加特进。未拜，卒，时年七十二。诏赠本官，谥曰成。